Daar is nie regtig ’n manier om vir seker te weet waaroor jou viervoetkinders droom nie, maar hierdie is wat die geleerdes oor dié onderwerp sê:
Volgens dr. Deirdre Barret, ’n kliniese en evolusionêre sielkundige by die Harvard Mediese Skool, lyk die drome van honde waarskynlik net soos dié van mense. Barret sê aangesien honde oor die algemeen baie geheg is aan hul menslike eienaars, droom hulle waarskynlik oor jou gesig, jou reuk en hoe hulle jou gaan tevrede stel of irriteer.
Dieselfde studie beweer honde droom, nes mense, oor die alledaagse goed wat in hulle lewe plaasvind. Jy is ’n groot deel van jou hond se lewe en sal daarom in hulle drome verskyn.